

# VALSTYBĖS ĮMONĖS TURTO BANKO

# GENERALINIS DIREKTORIUS

**ĮSAKYMAS**

**DĖL VALSTYBINĖS ŽEMĖS SKLYPO, ESANČIO KRETINGOS R. SAV.,**

**DARBĖNŲ SEN., KUMPIKŲ K., LIEPŲ G. 8, DALIES PERDAVIMO PATIKĖJIMO TEISE NACIONALINEI ŽEMĖS TARNYBAI PRIE ŽEMĖS ŪKIO MINISTERIJOS**

2022 m. lapkričio 9 d. Nr. P13-58

## Vilnius

Vadovaudamasis Lietuvos Respublikos žemės įstatymo 7 straipsnio 1 dalies 1 ir 3 punktais, atsižvelgdamas į Kretingos rajono savivaldybės administracijos direktoriaus 2020 m. gruodžio 14 d. įsakymą Nr. A1-1273 „Dėl Kretingos rajono savivaldybės nekilnojamojo turto viešo aukciono sąlygų tvirtinimo“ bei 2021 m. sausio 28 d. viešo elektroninio aukciono protokolą:

1. P e r d u o d u Nacionalinei žemės tarnybai prie Žemės ūkio ministerijos patikėjimo teise valdyti, naudoti ir disponuoti valstybei nuosavybės teise priklausančią ir valstybės įmonės Turto banko patikėjimo teise valdomą 0,0165 ha dalį 0,3454 ha ploto žemės sklypo, kadastro numeris 5630/0005:52, unikalus numeris 5630-0005-0052, esančio Kretingos r. sav., Darbėnų sen.,
Kumpikų k., Liepų g. 8.

2. P a v e d u Pardavimų departamento Turto parengimo skyriaus vadovei Kristinai Jakavonienei pasirašyti 1 punkte nurodytos žemės sklypo dalies perdavimo ir priėmimo aktą.

Generalinis direktorius Mindaugas Sinkevičius

Parengė

Jūratė Riaubiškienė

2022-11-07